en en en en en en id en en en en en en en en en en en en el el el el el el el el el ca es es ne en en en en en en el en en pt es en es en en en en en en en en en en en en en en en en en pt en en en en en en en en en en en en en es en en uk en id en en en en en en it
A blog by the Secretary-General of the Ministry of Maritime Affairs and Insular Policy, Dr. Evangelos Kyriazopoulos
I THE HISTORIC ARCHIVE I
Έχουν προσφερθεί, μέχρι τώρα, από την ΣΥΝ-ΕΝΩΣΙΣ της Ένωσις Ελλήνων Εφοπλιστών, για τις ανάγκες Μονάδων Εντατικής Θεραπείας, 335 αναπνευστήρες ΜΕΘ, 20 φορητοί αναπνευστήρες, 200 μόνιτορ παρακολούθησης ζωτικών οργάνων, 100 νοσοκομειακές κλίνες νοσηλείας ΜΕΘ, 25.000 ιατρικές μάσκες, 24.900 στολές ιατρικής προστασίας, σημαντικές ποσότητες υγειονομικού υλικού και αναλωσίμων καθώς και χρηματοδότηση ερευνητικών προγραμμάτων για την αντιμετώπιση της πανδημίας.
Επίσης, το ίδιο διάστημα, ενισχύθηκε το σημαντικό έργο που επιτελούν τα στελέχη της Ελληνικής Αστυνομίας, του Λιμενικού και του Πυροσβεστικού Σώματος για την προάσπιση της δημόσιας υγείας, μέσω πλήθους ενεργειών, καθώς και συνεχή παροχή ειδών ατομικής προστασίας για την προφύλαξή τους από τον κορονοϊό.
Επίσης, για την ενίσχυση της εξ’ αποστάσεως εκπαίδευσης η ΣΥΝ-ΕΝΩΣΙΣ δώρισε 5.000 συσκευών tablets, για την κάλυψη των αναγκών μαθητών και εκπαιδευτικών σε όλη τη χώρα.
Επιπροσθέτως με κοινή απόφαση του Κοινωφελούς Ιδρύματος Ιωάννη Σ. Λάτση και της ΣΥΝ-ΕΝΩΣΙΣ, στο πλαίσιο του ετήσιου συγχρηματοδοτούμενου προγράμματος ΣΥΜΠΡΑΤΤΟΥΜΕ ΓΙΑ ΤΗΝ ΥΓΕΙΑ, υλοποιήθηκε προμήθεια 24.000 διαγνωστικών τεστ για τον κορονοϊό με σκοπό την επείγουσα κάλυψη σχετικών αναγκών των Πανεπιστημιακών Εργαστηρίων Αθηνών και Θεσσαλονίκης και του Ινστιτούτου Παστέρ.
Σημειώνεται ότι μετά το τέλος του πρώτου κύματος της πανδημίας, άρχισε και συνεχίζει να υλοποιείται, λαμβανομένων υπόψη των αυξημένων αναγκών νοσηλειών λόγω της πανδημίας, το πρόγραμμα ανακαίνισης και κατασκευής των χώρων υγιεινής στους θαλάμους νοσηλείας και στους κοινόχρηστους χώρους των 30 δημοσίων νοσοκομείων της Αττικής. Το πρόγραμμα αυτό, που εξαγγέλθηκε παρουσία του πρωθυπουργού Κυριάκου Μητσοτάκη, επιτελείται παρά τα εμπόδια και την ταχεία εξάπλωση της πανδημίας. Τα έργα έχουν σχεδόν ολοκληρωθεί στα 3 πρώτα νοσοκομεία, ενώ προχωρεί η ανάθεση του έργου σε άλλα 3 και πραγματοποιούνται ήδη μελέτες και σχεδιασμοί για τα υπόλοιπα. Επίσης, σε εξέλιξη είναι και οι διαδικασίες για την προμήθεια και εφοδιασμό όλων των νοσοκομείων της χώρας με κλινοσκεπάσματα στο πλαίσιο της προσφοράς της ΣΥΝ-ΕΝΩΣΙΣ στον δημόσιο τομέα της υγείας.
Τέλος, στο πλαίσιο των πολιτικών για την βελτίωση της υγείας και της διαβίωσης των κρατουμένων, και λόγω COVID-19, εφοδιάζονται με στρώματα και κλινοσκεπάσματα τα σωφρονιστικά καταστήματα όλης της χώρας, κατόπιν αιτήματος του υπουργείου Προστασίας του Πολίτη.
Πέραν των προαναφερόμενων δράσεων, η ΣΥΝ-ΕΝΩΣΙΣ υλοποιεί προγράμματα κοινωνικής προσφοράς που κατηγοριοποιούνται σε έξι τομείς και συγκεκριμένα στον τομέα της επισιτιστικής βοήθειας, την υγεία, την κοινωνική πρόνοια, την παιδεία, τα έργα δημόσιου ενδιαφέροντος και την αντιμετώπιση κρίσεων. Σε αυτό το πλαίσιο, εκτός των άλλων, συνεχίζεται έως σήμερα η στήριξη πυροπαθών, στις πληγείσες από τις πυρκαγιές το καλοκαίρι του 2018 περιοχές στην Ανατολική Αττική.
Posted on November 20, 2020 Posted in Other By greatgreekbigblue
Previous PostΟργανισμός Λιμένα Θεσσαλονίκης
Next PostMitsotakis in the Emirates
I THE HISTORIC ARCHIVE I
Privacy & Cookies: This site uses cookies. By continuing to use this website, you agree to their use.